નવી દિલ્હીઃ વર્ષ 2022 સુધી બધાને ઘર આપવાનું લક્ષ્ય પૂરૂ કરવા માટે કેન્દ્ર સરકાર જલ્દી હવે નવી રેન્ટલ પોલીસી લાવી રહી છે. આ પોલિસી અંતર્ગત શહેરમાં આવનારા લોકો માટે સરકારી સંસ્થઆઓમાં મકાન ભાડે આપવાની સુવિધા આપવામાં આવશે. સાથે જ ભાડાના મકાનને સસ્તા હપ્તા દ્વારા પોતાનું મકાન બનાવવાનો વિકલ્પ પણ આપવામાં આવશે. આ નવી પોલીસીમાં ભાડુઆતને મકાન ખરીદવા માટે બનાવેલી નવી સ્કીમનું નામ રેન્ટ ટું ઓન છે. આ સ્કીમ કેન્દ્ર સરકારની નેશનલ અર્બન રેન્ટલ હાઉસિંગ પોલીસી અંતર્ગત લોન્ચ કરવામાં આવશે.